APSTIPRINU:
Dobeles novada Sporta pārvaldes vadītāja
L. Karloviča
2026.gada 4. novembrī



RUDENS ĢIMEŅU MAČI BĒRZES PAGASTĀ 2026
NOLIKUMS

1. Mērķis un uzdevumi:
1.1. Aktīva dzīvesveida veicināšana un Bērzes pagasta iedzīvotāju saliedēšana.
1.2. Kopā būšana un kvalitatīva, azartiska laika pavadīšana ģimenes lokā rudens dienā.
2. Laiks un vieta
2.1. Datums: 2026. gada 14. novembris.
2.2. Laiks: Plkst. 11:00.
2.3. Vieta: Iekštelpās - Upes ielā 1, Šķibē, Bērzes pagastā.
3. Dalībnieki un komandu sastāvs
3.1. Komandas pamatprincips: Katru startējošo komandu veido viens pieaugušais un viens bērns (līdz 12 gadu vecumam ieskaitot).
3.2. Alternatīvas kombinācijas: Pieaugušā lomā var būt vecāki, vecvecāki, krustvecāki vai citi ģimenes pārstāvji, vai arī 13 gadnieks ar mazāku māsu vai brāli.
3.3. Vairāku bērnu dalība (rotācija): Ja ģimenē ir vairāki bērni, bet tikai viens pieaugušais, bērni atrakcijas un uzdevumus veic uz maiņām (rotējot). Kopējā ieskaitē punktus skaita no viena pieaugušā un viena bērna snieguma attiecīgajā uzdevumā.
3.4. Viens bērns/pieaugušais drīkst startēt tikai vienas komandas sastāvā.
3.5. Ģimenes kopvērtējums: Tiks ņemts vērā komandu kopvērtējums, lai tiktu atrasta viena šīs dienas labāk startējošā komanda.
4. Pasākuma norises programma
4.1. 11:00 - Ierašanās, reģistrācija un gatavošanās startam.
4.2. 11:15 - Šautriņu mešana (Darts) un citas sportiski jautrās atrakcijas.
4.3. 13:00 - Sātīgas zupas ēšana, atpūta un savstarpējas sarunas.
4.4. 14:00 - Rezultātu apkopošana un  apbalvošana.
5. Aktivitātes un vērtēšanas kārtība
5.1. Uzdevumu specifika: Komandas krās punktus dažādās izveicības, atjautības un saliedēšanās atrakcijās. Uzdevumi tiks veikti gan uz punktu skaitu, gan uz laiku.
5.2. Pamataktivitāte: Darts (šautriņu mešana) uz punktu precizitāti.
5.3. Vērtēšanas kritēriji:
· Uzdevumu izpildes precizitāte un iegūtais punktu skaits.
· Komandas savstarpējā sadarbība un godīgas spēles (Fair Play) principu ievērošana.
· Organizatoru norādījumu un drošības noteikumu ievērošana.
5.4. Galīgo lēmumu par rezultātu apkopošanu pieņem pasākuma organizatori.
6. Apbalvošana
6.1. Šo maču galvenais mērķis ir dalība un kopā būšana, tāpēc katra ģimenes komanda saņems atzinību par piedalīšanos un lieliski pavadīto laiku.
6.2. Draudzīgā, bet azartiskā konkurencē tiks noskaidrota un īpaši apbalvota šo maču izveicīgākā ģimene.
7. Pieteikšanās dalībai
7.1. Pieteikšanās pasākumam ir obligāta.
7.2. Pieteikšanās termiņš: Līdz 2026. gada 12. novembrim.
7.3. Kontakti: Pa tālruni +371 27034307.
8. Praktiskā informācija dalībniekiem
8.1. Apģērbs: Tā kā pasākums norisinās iekštelpās, dalībniekiem obligāti jāsarūpē ērti maiņas apavi un kustībām piemērots apģērbs.
9. Publicitāte un personas datu apstrāde
9.1. Pasākuma laikā tiks veikta fotografēšana un filmēšana.
9.2. Iegūtie materiāli var tikt izmantoti pasākuma publicitātei, atspoguļošanai mājaslapās un sociālajos tīklos.
9.3. Piedaloties pasākumā, dalībnieki (un bērnu likumiskie pārstāvji) piekrīt foto un video materiālu publicēšanai.



